ઇસ્લામાબાદ : પાકિસ્તાનનાં આર્મી ચીફ જનરલ રાહીલ શરીફે પોતાનાં દેશમાં કથઇત ભારતીય હસ્તક્ષેપ અંગેનાં ડોસિયર (દસ્તાવેજ) લઇને પોતાની હાલની જ અમેરિકન યાત્રા દરમિયાન ત્યાનાં નેતૃત્વ સાથે ચર્ચા પણનહોતી કરી. સૈન્ય પ્રવક્તા લેફ્ટિનેન્ટ જનરલ અસીમ સલીમ બાજવાએ કહ્યું કે આ મુદ્દો યોગ્ય સ્તર પર દૂતાવાસમાં જ પતાવવામાં આવ્યો અને બેઠકમાં નેતાઓ વચ્ચે આ મુદ્દો ન ઉઠાવાયો. પાકિસ્તાને ગત્ત મહિને ભારતને ત્રણ ડોસિયર સોંપ્યા હતા. જેમાં દાવો કરવામાં આવ્યો હતો કે કબિલાઇ વિસ્તાર (ફાટા)નાં બલૂચિસ્તાન અને કરાંચીમાં કથિત રીતે ભારતીય સુરક્ષા એજન્સીઓ હસ્તક્ષેપ કરી રહી છે. વાતાવરણ ડહોળવાનાં પ્રયાસો કરતી રહે છે. જેનાં પુરાવા હોવાનો પણ દાવો કરવામાં આવ્યો હતો.